**วิจัยในชั้นเรียน**

**เรื่อง**

**การสอนวิชาสังคมศึกษา เรื่อง วิกฤตการณ์สิ่งแวดล้อม โดยใช้Power Point**

 **เพื่อ พัฒนาทักษะการคิดวิเคราะห์ของนักเรียน ชั้นมัธยมศึกษาปีที่ 6/5**

**ผู้วิจัย**

**นางผ่องพรรณ ไชยมงคล**

**กลุ่มสาระการเรียนรู้สังคมศึกษา ศาสนา และวัฒนธรรม**

**โรงเรียนเวียงป่าเป้าวิทยาคม**

**ชื่องานวิจัย** การสอนวิชาสังคมศึกษา เรื่อง วิกฤตการณ์สิ่งแวดล้อม โดยใช้Power Point เพื่อพัฒนาทักษะการคิดวิเคราะห์ของนักเรียนชั้นมัธยมศึกษาปีที่ 6/5

**ชื่อผู้วิจัย**  นางผ่องพรรณ ไชยมงคล กลุ่มสาระการเรียนรู้สังคมศึกษา ศาสนา และวัฒนธรรม

**บทคัดย่อ**

 การจัดกิจกรรมการเรียนการสอนเพื่อพัฒนาทักษะการคิดวิเคราะห์เรื่อง วิกฤตการณ์ด้านสิ่งแวดล้อม โดยการใช้Power Pointในระดับชั้นมัธยมศึกษาปีที่ 6/5 พบว่าในการจัดกิจกรรมดังกล่าวทําให้นักเรียนมีความสนใจการเรียน มีความรับผิดชอบ ไม่เบื่อหน่ายต่อการเรียน รู้สึกสนุกสนาน ส่งเสริมทักษะในด้านต่างๆ เกิดความเข้าใจ บทเรียนรู้จักทํางานเป็นกลุ่ม และมีผลสัมฤทธิ์ทางการเรียนที่สูงขึ้น

**คํานํา**

งานวิจัยเรื่องการสอนสังคมศึกษา เรื่อง วิกฤตการณ์ด้านสิ่งแวดล้อมโดยใช้Power Point เพื่อพัฒนาทักษะการคิดวิเคราะห์ ของนักเรียนชั้นมัธยมศึกษาปีที่ 6/5 ได้จัดทําขึ้นเพื่อพัฒนาทักษะการคิดวิเคราะห์ ของนักเรียนชั้นมัธยมศึกษาปีที่ 6/5 โดยการวิจัยครั้งนี้ ผู้วิจัยหวังเป็นอย่างยิ่งว่าจะเป็น ประโยชน์ ต่อผู้ศึกษาทุกท่านเพื่อเป็นแนวทางการพัฒนาการเรียนการสอนต่อไป

 ผู้วิจัย

**ชื่อเรื่องวิจัย** : การสอนสังคมศึกษา เรื่องวิกฤตการณ์สิ่งแวดล้อม โดยใช้Power Point เพื่อ พัฒนาทักษะการคิดวิเคราะห์ของนักเรียนชั้นมัธยมศึกษาปีที่ 6/5

**ความสําคัญและที่มา**

 วิชาสังคมศึกษาเป็นวิชาหนึ่งที่เน้นด้านทักษะกระบวนการ ซึ่งครูผู้สอนมักเน้นการท่องจําและการสอนแบบ บรรยาย การทําแบบฝึกหัด เป็นผลทําให้นักเรียนเกิดความเบื่อหน่าย โดยเฉพาะนักเรียนที่เรียนปานกลาง หรือเรียนอ่อน จะไม่สนใจเรียนมาก ซึ่งในปัจจุบันโลกและสิ่งแวดล้อมมีการเปลี่ยนแปลงอยู่ ตลอดเวลาเทคโนโลยีมีความเจริญก้าวหน้าอย่างรวดเร็วยิ่งมีผลกระทบต่อสภาพของสังคมที่ต้องเตรียมคน ให้สามารถเผชิญกับยุคสมัยแห่งการเปลี่ยนแปลง การศึกษาจึงมีความสําคัญ และมีบทบาทต่อการพัฒนา ประเทศ รูปแบบการจัดการศึกษาจึงมีการปฏิรูปการ ศึกษา ซึ่งหัวใจสําคัญประการหนึ่งของการปฏิรูป การศึกษาตามแนวพระราชบัญญัติการศึกษาแห่งชาติ พ.ศ.2551 คือการเปลี่ยนแปลงกระบวนการเรียนรู้โดย มุ่งเน้นให้ผู้เรียนคิดเป็นวิเคราะห์เป็นและสร้างองค์ความรู้ได้ ซึ่งผู้วิจัยเห็นว่า การนํา Power Point มาใช้ ในกิจกรรมการเรียนการสอนในระดับชั้น มัธยมศึกษาปีที่ 6 ซึ่งจะช่วยให้นักเรียนสนใจกิจกรรมการเรียน การสอน สามารถกระตุ้นให้นักเรียนอยากจะเรียนและเรียนอย่างมีความสุข อีกทั้งยังสามารถช่วยเหลือ นักเรียนที่ไม่ประสบผลสําเร็จในการเรียน ให้มีผลสัมฤทธิ์ทางการเรียนดีขึ้นจากเหตูผลและปัญหาดังกล่าว ข้างต้น การใช้ Power Point ประกอบการสอนเป็นอีกวิธีการหนึ่งที่สําคัญในการฝึกทักษะได้ดี ทั้งยังสร้าง ความสนุกสนาน เพลิดเพลิน ไม่เกิดความเบื่อหน่ายต่อการเรียนอีกด้วย สอดคล้องกับความต้องการทาง ธรรมชาติของเด็ก และยังทําให้ผลการเรียนรู้ของนักเรียนมีประสิทธิภาพดียิ่งขึ้น ผู้วิจัยจึงได้จัดทําวิจัยเรื่อง การสอนสังคมศึกษา เรื่อง วิกฤตการณ์สิ่งแวดล้อมโดยใช้กิจกรรม Power Point เพื่อ พัฒนาทักษะการคิดวิเคราะห์ของนักเรียนชั้นมัธยมศึกษาปีที่ 6/5 ขึ้น

**วัตถุประสงค์การวิจัย** เพื่อพัฒนาทักษะการคิดวิเคราะห์ของนักเรียนชั้นมัธยมศึกษาปีที่6/5

 **สมมติฐานการวิจัย** การใช้ Power Point เพื่อพัฒนาทักษะการคิดวิเคราะห์ ของนักเรียน ชั้นมัธยมศึกษาปีที่ 6/5 จะทําให้นักเรียนมีทักษะและความสามารถในการคิดวิเคราะห์ได้ดี ขึ้น

 **ประโยชน์ของการวิจัย** - นักเรียนมีทักษะในการคิดวิเคราะห์

 - นักเรียนมีผลสัมฤทธิ์ของการเรียนวิชาสังคมศึกษาอยู่ในระดับดี

 - นักเรียนไม่เบื่อหน่ายการเรียน

 **ขอบเขตของการวิจัย**

 ประชากรที่ใช้ในการวิจัย นักเรียนชั้นมัธยมศึกษาปีที่ 6/5โรงเรียนเวียงป่าเป้าวิทยาคม ภาคเรียนที่ 2 ปีการศึกษา 2560 จํานวน 27 คน

กลุ่มตัวอย่างที่ใช้ในการวิจัย กลุ่มตัวอย่างที่ใช้ในการวิจัยครั้งนี้เป็นนักเรียนชั้นมัธยมศึกษาปีที่ 6/5เรียนเวียงป่าเป้าวิทยาคม ภาค เรียนที่ 2 ปีการศึกษา 2560 จํานวน 5 คน โดยพิจารณาจากผลการทําแบบทดสอบเรื่องวิกฤตการณ์สิ่งแวดล้อม และ เลือกนักเรียนที่มีคะแนนตํ่ากว่าเกณฑ์ที่กําหนด ระยะเวลาที่ใช้ในการทดลอง

การวิจัยครั้งนี้ ใช้ระยะเวลา1 เดือนคือเดือนธันวาคม 2559 ในช่วงจัดกิจกรรมใช้เวลา 5 สัปดาห์ สัปดาห์ละ 2 วัน วันละ 1 ชั่วโมง รวม 10 ชั่วโมง

 เนื้อหาที่ใช้ในการทดลอง เนื้อหาที่ใช้ในการสร้างแบบฝึกทักษะการคิดวิเคราะห์ เรื่องวิกฤตการณ์สิ่งแวดล้อม จาก เนื้อหาในกลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 6 ตามหลักสูตร แกนกลางการศึกษาขั้นพื้นฐาน สาระที่ 5.2 โดยใช้ Power Point ตัวแปรตาม ได้แก่ ผลสัมฤทธิ์ด้านทักษะการวิเคราะห์ ของนักเรียนชั้น ม.6/5

**นิยามศัพท์เฉพาะ**

 1.ทักษะพื้นฐานการคิดวิเคราะห์ หมายถึง ความสามารถเบื้องต้นที่เป็นพื้นฐานของการเรียนรู้ ความหมายและความสําคัญของสิ่งแวดล้อม วิเคราะห์ค่านิยมและพฤติกรรมการเห็นคุณค่าตระหนักถึงปัญหาและวิกฤตการณ์ของสิ่งแวดล้อม ซึ่งส่งผลต่อสิ่งแวดล้อมในระดับประเทศและโลก

 2. แบบทดสอบ หมายถึง เครื่องมือที่ใช้ทดสอบทักษะทางด้านคิดวิเคราะห์

 3.แบบฝึกทักษะ หมายถึง เครื่องมือที่ใช้สําหรับฝึกเพื่อให้นักเรียนเกิดความเข้าใจ เรื่องวิกฤตการณฺสิ่งแวดล้อม ได้

 4. แบบฝึกวิเคราะห์ ก่อนเรียนและหลังเรียน

 5. Power Point หมายถึง สื่ออิเลคทรอนิกส์ที่นํามาใช้พัฒนาทักษะการวิเคราะห์

**บทที่2**

**เอกสารที่เกี่ยวข้อง**

 - หลักสูตรวิชาสังคมศึกษา ศาสนา และวัฒนธรรม ชั้น ม.6 พ.ศ. 2551

 - แบบฝึกทักษะการวิเคราะห์ วิชาสังคมศึกษา ศาสนา และวัฒนธรรม

 - แบบทดสอบทักษะการวิเคราะห์ วิชาสังคมศึกษา ศาสนา และวัฒนธรรม

 - แผนการสอนวิชาสังคมศึกษา ศาสนา และวัฒนธรรม

**บทที่ 3**

**วิธีดําเนินการวิจัย**

 **ผู้ร่วมวิจัย**

ผู้ร่วมวิจัย ครั้งนี้ประกอบด้วย ผู้วิจัยและนักเรียนโรงเรียนเวียงป่าเป้าวิทยาคม ชั้นมัธยมศึกษาปีที่ 6/5 ปี การศึกษา 2559

 **รูปแบบการวิจัย**

การวิจัยครั้งนี้เป็นวิจัยเชิงปฏิบัติการ เพื่อพัฒนาทักษะการ วิเคราะห์ วิชาสังคมศึกษา ศาสนา และวัฒนธรรม

 **1. ขั้นวางแผน** ดําเนินตามขั้นตอนดังต่อไปนี้

 1.1 ผู้วิจัยวิเคราะห์สภาพปัญหาการเรียนการสอน วิเคราะห์หาสาเหตุ

 1.2 วิเคราะห์หลักสูตรเกี่ยวกับหลักสูตรสังคมศึกษา ศาสนา และวัฒนธรรม ระดับชั้น ม.

 6 กําหนด เนื้อหาที่จะใช้สอน

 1.3 ศึกษาค้นคว้าเอกสารที่เกี่ยวข้อง

 1.4 สร้างแบบสังเกตพฤติกรรม แบบสัมภาษณ์ และแบบแสดงความคิดเห็น

 1.5 การใช้สื่อ Power Point

**2. ขั้นปฏิบัติการ**

 ผู้วิจัยนําแผนการสอน แบบสัมภาษณ์ และแบบแสดงความคิดเห็น และสื่อ Power Point มาใช้ดําเนินการ ขณะลงมือปฏิบัติมีการวิเคราะห์มาประกอบด้วย

 **3. ขั้นสังเกตการณ์** ขณะลงมือปฏิบัติการสอน ผู้วิจัยเก็บรวบรวมข้อมูล ด้วยวิธีการดังนี้

 3.1 การสังเกตพฤติกรรมนักเรียนขณะทํากิจกรรม

 3.2 การบันทึกต่างๆเกี่ยวกับการสังเกตพฤติกรรม

 3.3 วัดผลสัมฤทธิ์ทางการเรียนเมื่อสิ้นสุดการเรียน

**4. สะท้อนผลการปฏิบัติจริง** นําข้อมูลที่ได้จากการสังเกต และแบบทดสอบ ระหว่างเรียนมาวิเคราะห์และศึกษาสิ่งที่ต้องปรับปรุง แก้ไข เพื่อนํามาปรับปรุงการเรียนการสอนครั้งต่อไป

 **เครื่องมือที่ใช้ในการวิจัย**

เครื่องมือที่ใช้ในการวิจัยจําแนกตามลักษณะการใช้ดังนี้

1. เครื่องมือที่ใช้ในการทดลองปฏิบัติ ประกอบด้วย แผนการสอนและ สื่อ Power Point

 2. เครื่องมือที่ใช้ในการเก็บรวบรวมข้อมูลจากการปฏิบัติดังนี้

 - แบบทดสอบวัดผลสัมฤทธิ์ก่อนเรียน- หลังเรียน

 - แบบสังเกตพฤติกรรมนักเรียน

 - แบบสัมภาษณ์ การเก็บรวบรวมข้อมูล

**การดําเนินการเก็บรวบรวมข้อมูล**

ผู้วิจัยได้แบ่งการดําเนินการออกเป็น 2 ประเภทดังนี้

 1. การเก็บรวบรวมข้อมูลเชิงคุณภาพ

 - เครื่องมือที่ใช้ได้แก่ แบบสังเกตพฤติกรรมนักเรียน แบบสัมภาษณ์

 2. การเก็บรวบรวมข้อมูลเชิงปริมาณ

 - เครื่องมือที่ใช้ได้แก่ แบบทดสอบวัดผลสัมฤทธิ์ก่อนเรียน- หลังเรียน

**บทที่ 4**

**การวิเคราะห์ข้อมูล**

แบ่งออกเป็น 2 ประเภท คือ

 - การวิเคราะห์ข้อมูลข้อมูลเชิงคุณภาพ นําข้อมูลที่ได้จากการ สัมภาษณ์ และสังเกตพฤติกรรม มาวิเคราะห์ สรุปแล้วรายงานผลในลักษณะการ บรรยาย

 - การวิเคราะห์ข้อมูลข้อมูลเชิงปริมาณ

 การวิเคราะห์ข้อมูลจากแบบทดสอบเกี่ยวกับการพัฒนาทักษะการวิเคราะห์ วิชา สังคมศึกษา ศาสนา และวัฒนธรรม โดยใช้สถิติพื้นฐาน

**ผลการวิจัย** ตารางที่ 1 แสดงผลสัมฤทธิ์ทางการเรียนของนักเรียนที่พัฒนาการวิเคราะห์ วิชาสังคม ศึกษา ศาสนา และวัฒนธรรม โดยกิจกรรม Power Point

|  |  |  |
| --- | --- | --- |
| นักเรียนคนที่ | คะแนนสอบก่อน( 20 คะแนน ) | คะแนนสอบหลัง( 20 คะแนน ) |
| 1 | 7 | 16 |
| 2 | 9 | 17 |
| 3 | 6 | 15 |
| 4 | 8 | 17 |
| 5 | 7 | 15 |

จากตารางที่ 1 แสดงว่า กิจกรรมการเรียนการสอนพัฒนาทักษะการวิเคราะห์ วิชาสังคม ศึกษา ศาสนา และวัฒนธรรม โดยใช้ Power Point ทําให้ผลสัมฤทธิ์ทางการเรียนสูงขึ้น กล่าวคือ นักเรียนมี พัฒนาการทักษะการวิเคราะห์ วิชาสังคมศึกษา ศาสนา และวัฒนธรรม เพิ่มสูงขึ้น ตามลําดับ จากการสอนโดยใช้ Power Point ผลการวิเคราะห์ข้อมูล หลังการพัฒนาทักษะทางการวิเคราะห์ วิชาสังคมศึกษา ศาสนา และวัฒนธรรม พบว่าการสอนพัฒนาทักษะการวิเคราะห์ วิชาสังคมศึกษา ศาสนา และวัฒนธรรม โดยใช้ Power Point ผลการทดสอบก่อนการใช้ Power Point และหลังการใช้ Power Point ของนักเรียนกลุ่มตัวอย่าง ชั้นมัธยมศึกษาปีที่ 6/5 แสดงว่าโดยภาพรวมแล้ว นักเรียนกลุ่มตัวอย่างชั้นมัธยมศึกษาปีที่ 6/5 มีการเรียนรู้ หลังการใช้ Power Point สูงขึ้นมากกว่าก่อนการใช้ Power Point แต่ผลสัมฤทธิ์ก่อนการใช้ Power Point มี ผลสัมฤทธิ์ทางการเรียนตํ่ากว่า 50 % คิดเป็นคะแนนคือ 10 คะแนน นักเรียนทั้ง 5 คนมีคะแนนตํ่ากว่าร้อยละ 50 แสดงให้เห็นว่าผลสัมฤทธิ์ก่อนการใช้ Power Point แตกต่างกันมาก และระดับคุณภาพการเรียนรู้เดิม นั้นต้องได้รับการปรับปรุง ผู้สอนได้พัฒนาทักษะการคิดวิเคราะห์ เรื่องวิกฤตการณ์สิ่งแวดล้อม โดย การใช้ Power Point ฝึกทักษะทางการคิดวิเคราะห์ พบว่า ผลสัมฤทธิ์หลังการใช้ Power Point มีผลสัมฤทธิ์ทางการเรียนสูงขึ้นกว่าก่อนเรียน นักเรียนที่ผ่านเกณฑ์ร้อยละ 80 มีจํานวน 3 คน แสดง ให้เห็นว่า หลังการใช้แบบฝึกทักษะการคิดวิเคราะห์ ในการพัฒนาทักษะพื้นฐาน เรื่องวิกฤตการณ์สิ่งแวดล้อม โดยใช้ Power Point นักเรียนชั้นมัธยมศึกษาปีที่ 6/5 มีผลการทดสอบ ทางด้านทักษะการคิดวิเคราะห์ สูงในระดับที่ใกล้เคียงกันมากขึ้น

**การอภิปรายผลการวิจัย** การสอนสังคมศึกษา ศาสนา และวัฒนธรรม เรื่องวิกฤตการณ์สิ่งแวดล้อมโดยใช้ Power Point เพื่อ พัฒนา ทักษะการวิเคราะห์ ของนักเรียนชั้นมัธยมศึกษาปีที่ 6/5 พบว่าในการจัดกิจกรรมดังกล่าว ทําให้นักเรียนมีความสนใจการเรียนมีความรับผิดชอบ ทําให้ไม่เบื่อหน่ายต่อการเรียน รู้สึกสนุกสนาน ส่งเสริมทักษะในด้านต่างๆ เกิดความเข้าใจบทเรียนมากขึ้น ซึ่งกิจกรรมการเรียนการสอนโดยใช้ Power Point เพื่อพัฒนาทักษะการวิเคราะห์ จะทําให้การเรียนการสอนต่อเนื่องกันไปและพัฒนา ทักษะทางด้านการสังเกต การวิเคราะห์ และการเรียนรู้ของนักเรียน เกิดจากการที่ผู้เรียนเป็นผู้กระทําเอง และ ถ้าการกระทํานั้นได้รับการเสริมแรง ทําให้นักเรียนเกิดการเปลี่ยน แปลงพฤติกรรม โดยผู้เรียนเกิดการพัฒนา ศักยภาพของตนเอง เพื่อให้ผู้อื่นยอมรับว่าตนเองมีคุณค่า หรือได้รับการยกย่อง ต้องการความเชื่อมั่นใน ความสามารถของตนจาการจัดกิจกรรมการเรียนการสอนนี้ ทําให้ผลสัมฤทธิ์ทางการเรียนสูงขึ้น นักเรียนมี พัฒนาทักษะทางด้านการวิเคราะห์ เพิ่มสูงขึ้นตามลําดับ

**บทที่ 5**

**สรุปผลการวิจัย**

 การสอนวิชาสังคมศึกษา ศาสนา และวัฒนธรรม เรื่อง วิกฤตการณ์สิ่งแวดล้อม โดยใช้ Power Point เพื่อ พัฒนา ทักษะการวิเคราะห์ ของนักเรียนชั้นมัธยมศึกษาปีที่ 6/5 พบว่าในการจัดกิจกรรมดังกล่าว ทําให้นักเรียนมีความสนใจการเรียน รู้สึกสนุกสนาน มีความรับผิดชอบ ทําให้ไม่เบื่อหน่ายต่อการเรียน ส่งเสริมทักษะในด้านต่างๆ เกิดความเข้าใจบทเรียน เกิดการเปลี่ยนแปลงพฤติกรรม ในทางบวก และทํา ให้ผลสัมฤทธิ์ทางการเรียนสูงขึ้น ตามลําดับ